

ΕΛΛΗΝΙΚΗ ΔΗΜΟΚΡΑΤΙΑ

# ΝΟΜΟΣ ΑΤΤΙΚΗΣ

# **ΔΗΜΟΣ ΜΟΣΧΑΤΟΥ -ΤΑΥΡΟΥ** ΔΙΕΥΘΥΝΣΗ ΠΑΙΔΕΙΑΣ, ΠΟΛΙΤΙΣΜΟΥ **Μοσχάτο, 23.07.2021**

–ΑΘΛΗΤΙΣΜΟΥ& ΝΕΑΣ ΓΕΝΙΑΣ

ΤΜΗΜΑ ΑΘΛΗΤΙΣΜΟΥ ΚΑΙ ΝΕΑΣ ΓΕΝΙΑΣ

Ταχ.Δ/νση: Μιαούλη 60 ,Τ.Κ 18345

Τηλ:210-9407820 Fax:210-9427787

Email: tm.athlitismou\_mt@yahoo.com **Προς**: Τον Πρόεδρο & τα Μέλη του

Δημοτικού συμβουλίου

**ΘΕΜΑ: Δωρεάν παραχώρηση της χρήσης των Δημοτικών Αθλητικών Εγκαταστάσεων για   τη στήριξη του ερασιτεχνικού σωματειακού αθλητισμού.**

Κύριε Πρόεδρε,

Έχοντας υπόψη:

1. το άρθρο 65 του Ν.3852/2010 [(ΦΕΚ 87/07.06.2010 τεύχος Α'): Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.](http://www.dimosnet.gr/index.php?MODULE=bce/application/pages&Branch=N_N0000000002_N0000000020_N0000000037_N0000005792_N0000007698_S0000051506)  Αρμοδιότητες του Δημοτικού Συμβουλίου
2. το άρθρο 185, παρ. 1 και 2 του Ν.3463/2006 [(ΦΕΚ 114/08.06.2006 τεύχος Α') Δημοτικός & Κοινοτικός Κώδικας](http://www.dimosnet.gr/index.php?MDL=pages&Branch=N_N0000000002_N0000000020_N0000000037_N0000003613_N0000000718)». Δωρεάν παραχώρηση κυριότητας και χρήσης δημοτικών και κοινοτικών ακινήτων.
3. την υπ΄ αριθ. 65/2016 απόφαση του Δημοτικού Συμβουλίου του Δήμου Μοσχάτου-Ταύρου. ««ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΓΚΑΤΑΣΤΑΣΕΩΝ /ΥΠΟΔΟΜΩΝ ΑΘΛΗΣΗΣ ΤΟΥ ΔΗΜΟΥ ΜΟΣΧΑΤΟΥ-ΤΑΥΡΟΥ».».
4. Την υπ΄ αριθμ. 203/2019 απόφαση του Δημοτικού Συμβουλίου του Δήμου Μοσχάτου-Ταύρου,

ζητούμε από το Δημοτικό Συμβούλιο να λάβει επικαιροποιημένη απόφαση για την δωρεάν παραχώρηση της χρήσης των Δημοτικών Αθλητικών Εγκαταστάσεων (Κλειστό Γυμναστήριο Μοσχάτου, Δημοτικό Γήπεδο Ποδοσφαίρου Μοσχάτου, Κλειστό Σχολικό Γυμναστήριο Ο.Σ.Κ Δήμου Μοσχάτου, Γήπεδα Αντισφαίρισης Μοσχάτου, Κλειστό Γυμναστήριο Ταύρου «Τιμόθεος Ευγενικός», Δημοτικό Γυμναστήριο Ταύρου «Σπύρος Γιαλαμπίδης», Δημοτικό Γυμναστήριο Ταύρου «Χάρης Παυλίδης» με στόχο την ενίσχυση και στήριξη του ερασιτεχνικού σωματειακού αθλητισμού.

Συγκεκριμένα προτείνουμε:

1. Παραχώρηση της χρήσης του Κλειστού Γυμναστηρίου Μοσχάτου που βρίσκεται στην οδό Μιαούλη 60 στα αθλητικά σωματεία: Α.Ο. ΕΛΕΥΘΕΡΙΑ, Σ.ΦΙ.Γ.ΜΟΣ., Α.Σ ΛΕΩΝ, ΤΟΥΡΝΟΥΑ.
2. Παραχώρηση της χρήσης του Δημοτικού Γηπέδου Ποδοσφαίρου Μοσχάτου που βρίσκεται στη συμβολή των οδών Μιαούλη και Καποδιστρίου, στα αθλητικά σωματεία: Α.Ε. ΜΟΣΧΑΤΟΥ, Α.Σ. ΘΥΕΛΛΑ ΜΟΣΧΑΤΟΥ, Α.Σ ΑΝΑΓΕΝΝΗΣΗ, Α.Ο ΠΟΛΥΚΡΑΤΗΣ ,ΟΔΥΣΣΕΑΣ ΜΟΣΧΑΤΟΥ.
3. Παραχώρηση της χρήσης του Κλειστού Σχολικού Γυμναστηρίου Ο.Σ.Κ. Δήμου Μοσχάτου που βρίσκεται στη συμβολή των οδών Καποδιστρίου και Ποσειδώνος στα αθλητικά σωματεία: Α.Ο.ΠΕ.Μ., Α.Ο. ΕΛΕΥΘΕΡΙΑ, Α.Σ ΛΕΩΝ, Α.Σ. ΔΙΑΣ ΜΟΣΧΑΤΟΥ-ΤΑΥΡΟΥ, ΠΝΟΗ ΜΟΣΧΑΤΟΥ, ΑΠΟΛΛΩΝ ΜΟΣΧΑΤΟΥ, ΤΟΥΡΝΟΥΑ, ΕΘΝΙΚΟΣ Ο.Φ.Π.Φ.
4. Παραχώρηση της χρήσης των Γηπέδων Αντισφαίρισης Μοσχάτου που βρίσκονται α)στη συμβολή των οδών Πλάτωνος και Λ. Κατσώνη & β) στη συμβολή των οδών Ολύμπου & Θεσσαλονίκης, στο αθλητικό σωματείο: «ΟΜΙΛΟΣ ΑΝΤΙΣΦΑΙΡΙΣΗΣ ΜΟΣΧΑΤΟΥ-ΤΑΥΡΟΥ».
5. Παραχώρηση της χρήσης του Κλειστού Γυμναστηρίου Ταύρου «Τιμόθεος Ευγενικός» που βρίσκεται στη συμβολή των οδών Ελ. Βενιζέλου και Μενεμένης στα αθλητικά σωματεία: Α.Ε. ΑΙΟΛΟΣ , Α.Ο. ΜΙΝΩΤΑΥΡΟΣ & .
6. Παραχώρηση της χρήσης του Δημοτικού Γυμναστηρίου Ταύρου «Σπύρος Γιαλαμπίδης», που βρίσκεται στη συμβολή των οδών Δήμητρος και Ταύρου, στο αθλητικό σωματείο Α.Π.Ο ΦΩΣΤΗΡ
7. Παραχώρηση της χρήσης του Δημοτικού Γυμναστηρίου Ταύρου « Χάρης Παυλίδης» που βρίσκεται στη συμβολή των οδών Χαμοστέρνας και Κωνσταντινουπόλεως στο αθλητικό σωματείο Α.Σ. ΑΓΙΑΞ, στην Α.Π.Ο. ΦΩΣΤΗΡ ως έδρα των Κ17 και Κ19 ομάδων της, στον ΣΥΛΛΟΓΟ ΠΑΛΑΙΜΑΧΩΝ Α.Π.Ο ΦΩΣΤΗΡ, Α.Ο. ΜΙΝΩΤΑΥΡΟΣ, ΟΔΥΣΣΕΑΣ ΜΟΣΧΑΤΟΥ.

Θα πρέπει να σημειωθεί ότι ο Δήμος Μοσχάτου- Ταύρου και ειδικότερα ο τομέας Αθλητισμού έχει την αρμοδιότητα να διατηρεί τις δημοτικές αθλητικές εγκαταστάσεις αδειοδοτημένες σύμφωνα με τις ισχύουσες διατάξεις ώστε να συντελείται απρόσκοπτα η λειτουργία τους για την υλοποίηση των αθλητικών δραστηριοτήτων των συλλόγων και φορέων που χρησιμοποιούν τις εγκαταστάσεις.

Για το λόγο αυτό μετά τη λήψη της απόφασης του Δημοτικού Συμβουλίου για παραχώρηση αθλητικών εγκαταστάσεων, συντάσσεται «Συμφωνητικό- Παραχωρητήριο» όπου θα περιγράφονται οι υποχρεώσεις του Δήμου όπως και οι υποχρεώσεις των συλλόγων, σωματείων και φορέων που χρησιμοποιούν τις αθλητικές εγκαταστάσεις. Το «Συμφωνητικό- Παραχωρητήριο» υπογράφεται από το Δήμαρχο ή τον καθ’ ύλην Αντιδήμαρχο και τον Πρόεδρο του ΔΣ του κάθε συλλόγου, σωματείου και φορέα.

Οι βασικές υποχρεώσεις που θα αναφέρονται είναι οι παρακάτω:

1. Ο Αθλητικοί Σύλλογοι, σωματεία και φορείς που χρησιμοποιούν τις δημοτικές αθλητικές εγκαταστάσεις, είναι υπεύθυνοι για την κόσμια παρουσία των αθλητών και των μελών τους, φροντίζουν για την καθαριότητα των χώρων κατά τη διάρκεια των ωρών που χρησιμοποιούν τις εγκαταστάσεις και είναι υποχρεωμένοι να τηρούν τις ώρες κοινής ησυχίας. Είναι αποκλειστικά υπεύθυνοι για την υγεία των αθλουμένων στις συγκεκριμένες ημέρες και ώρες που χρησιμοποιούν Δημοτικό Αθλητικό χώρο. Κατά την διάρκεια της προπόνησης και των αγώνων της ομάδος και σε περίπτωση ατυχήματος, ο Δήμος Μοσχάτου-Ταύρου δεν φέρει καμία ευθύνη. Την αποκλειστική ευθύνη φέρει ο ίδιος Αθλητικός Σύλλογος-Σωματείο.
2. Ειδικότερα, οι Αθλητικοί Σύλλογοι, σωματεία και φορείς που χρησιμοποιούν συστηματικά τις δημοτικές αθλητικές εγκαταστάσεις, επιβάλλεται να συνεργάζονται με τον τομέα Αθλητισμού του Δήμου Μοσχάτου-Ταύρου, τόσο για τη συντήρηση των εγκαταστάσεων και την ενημέρωση των αρμοδίων υπηρεσιών του Δήμου Μοσχάτου-Ταύρου, όσο και για την εύρυθμη λειτουργία και την τήρηση του προγράμματος που έχει ορισθεί.
3. Ο κάθε Αθλητικός Σύλλογος, σωματείο, φορέας υποχρεούται να ορίσει γραπτώς έναν εκπρόσωπό του και τον αναπληρωτή του ο οποίος θα έχει την ευθύνη λειτουργίας του χώρου και συνεπώς θα πρέπει να παρευρίσκεται κατά τις ώρες που ο Σύλλογος χρησιμοποιεί τις αθλητικές εγκαταστάσεις.
4. Επειδή τα αιτήματα παραχώρησης είναι πολλά, ανάλογα με τις δυνατότητες χρήσης των αθλητικών εγκαταστάσεων, ο τομέας Αθλητισμού δύναται να ορίσει τροποποιήσεις στο ωράριο χρήσης του χώρου, εφόσον υπάρχουν διαθέσιμες ώρες και μετά από συνεννόηση με τον συγκεκριμένο αθλητικό σύλλογο.
5. Κατά τη διάρκεια της χρήσης της αθλητικής εγκατάστασης, η κάθε ομάδα, φορέας, σύλλογος υποχρεούται να παρέχει ιατρική κάλυψη των αθλουμένων, με την παρουσία ιατρού και να διαθέτει το αναγκαίο ιατροφαρμακευτικό υλικό.
6. Οι Αθλητικοί Σύλλογοι οφείλουν να αποκαθιστούν άμεσα τυχόν φθορές που θα προκληθούν με υπαιτιότητά τους κατά την χρήση των Δημοτικών Αθλητικών χώρων.
7. Οι Αθλητικοί Σύλλογοι δεν δικαιούνται να κάνουν χρήση διαφορετική από τη συμφωνημένη.
8. Επειδή το γηπεδικό πρόβλημα της Αττικής μεγαλώνει με την έλλειψη αθλητικών χώρων, τυχόν νέα αιτήματα παραχώρησης Αθλητικών εγκαταστάσεων του Δήμου που θα προκύψουν κατά τη διάρκεια των αγωνιστικών περιόδων, το Δημοτικό Συμβούλιο εξουσιοδοτεί το Δήμαρχο, τον Αντιδήμαρχο και τους εντεταλμένους Δημοτικούς Συμβούλους, οι οποίοι αφού λάβουν υπόψη την παρούσα απόφαση και το πρόγραμμα των συλλόγων, θα αξιολογούν και θα αποφαίνονται επί των νέων αυτών αιτημάτων.

Η παρούσα ισχύει από την έγκριση του ΔΣ και ανακαλείται ή τροποποιείται με νεώτερη απόφαση.

Παρακαλούμε για τη λήψη σχετικής απόφασης.

H Προϊσταμένη του Ο Προϊστάμενος της

Τμήματος Αθλητισμού & Ν. Γενιάς Δ/νσης Αθλητισμού & Πολιτισμού

Χ. Ευσταθίου Γ. Ιωαννίδης

Ο Αντιδήμαρχος

Συντονισμού Αθλητικών δραστηριοτήτων

Γ. Φελλάς