

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 21.7.2021**

**ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. Πρωτ.:**

**ΝΟΜΟΣ ΑΤΤΙΚΗΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

Ταχ. Δ/νση: Κοραή 36 & Αγίου Γερασίμου ΠΡΟΣ:

Ταχ. Κώδικας: 18345 Τον Πρόεδρο

Πληροφορίες: Καραγιάννη Ευφροσύνη & τα μέλη Δ.Σ.

Τηλέφωνο: 213-2019620-35

E-mail: [karagianni@0144.syzefxis.gov.gr](mailto:karagianni@0144.syzefxis.gov.gr)

**ΘΕΜΑ : Λήψη απόφασης για τον ορισμό ενός εκπροσώπου με τον αναπληρωτή του για την συγκρότηση της επιτροπής παρακολούθησης του προγράμματος διαχείρισης αδέσποτων ζώων συντροφιάς.**

Κύριε Πρόεδρε,

Ο Δήμος μας προστατεύει με έργο και δράσεις τα αδέσποτα και στηρίζει τις φιλοζωικές οργανώσεις.

Την τελευταία πενταετία από το 2016 μέχρι σήμερα με ενέργειες του Δήμου μας έχουν εξετασθεί 1027 γάτες για διάφορες θεραπείες και λοιπές ιατρικές υπηρεσίες. Στο πλαίσιο της κοινής προσπάθειας 20 Δήμων του Λεκανοπεδίου Αττικής για τη βελτίωση της ποιότητας ζωής και του φυσικού – αστικού περιβάλλοντος, επιλογή της Δημοτικής μας Αρχής είναι η συμμετοχή στον Περιβαλλοντικό Σύνδεσμο (ΠΕΣΥΔΑΠ) και μέσα από τη συμμετοχή μας αυτή παρέχονται και υπηρεσίες νοσηλείας και περίθαλψης των αδέσποτων ζώων. Με αυτή την οριζόντια διαδημοτική δράση έχουμε προσφέρει υπηρεσίες νοσηλείας σε 1.000 περίπου σκύλους. Εδώ και πέντε χρόνια συνάπτονται από τον Δήμο μας ετησίως συμβάσεις με κτηνίατρο για παροχή υπηρεσιών σε αδέσποτα συνολικής δαπάνης 83.500 €. Στις υποχρεώσεις της κτηνιάτρου ενδεικτικά περιλαμβάνονται μεταξύ άλλων περισυλλογή, μεταφορά, παράδοση, εμβολιασμός, παραμονή νοσηλείας, διάφορα έκτακτα καθώς και σοβαρά περιστατικά, ακτινογραφίες, χειρουργικές μικροεπεμβάσεις. Έχουμε συνεργασία με τις φιλοζωικές οργανώσεις του Δήμου και φιλόζωους και ευαισθητοποιημένους συμπολίτες μας για την προστασία των αδέσποτων, όχι ευκαιριακά, αλλά σε καθημερινή βάση.

Σύμφωνα με την παρ. 12 του άρθρου 9 του Ν. 4039/2012, όπως αντικαταστάθηκε με την παρ. 6ε του άρθρου 46 του ν.4235/2014 *«α) Σε κάθε Δήμο συγκροτείται με απόφαση Δημάρχου, πενταμελής επιτροπή παρακολούθησης του προγράμματος διαχείρισης αδέσποτων ζώων συντροφιάς, τα δύο μέλη της οποίας ορίζονται από τα φιλοζωικά σωματεία και τις ενώσεις που λειτουργούν νόμιμα και που εδρεύουν στο Δήμο ή στην οικεία Περιφερειακή Ενότητα. Στην επιτροπή μετέχουν:*

*αα) Ένας (1) κτηνίατρος που ορίζεται από τον οικείο Δήμο και ο οποίος είναι, κατά προτίμηση ο υπεύθυνος του προγράμματος διαχείρισης των αδέσποτων ζώων συντροφιάς και ελλείψει αυτού άλλος ιδιώτης κτηνίατρος*

*ββ) Ένας (1) εκπαιδευτής σκύλων, ο οποίος είναι μέλος αναγνωρισμένου επαγγελματικού σωματείου εκπαιδευτών σκύλων και ελλείψει αυτού εκπρόσωπος του οικείου Δήμου.*

*γγ) Ένας (1)* εκπρόσωπος *που ορίζεται από τον οικείο Δήμο, με τον αναπληρωτή του.»*

Προκειμένου να συγκροτηθεί η ανωτέρω επιτροπή, παρακαλούμε να ορίσετε τον εκπρόσωπο του Δήμου με τον αναπληρωτή του.

Η Προϊσταμένη

Διοίκησης & Τμ. Υ.Σ.Ο

ΕΥΦΡΟΣΥΝΗ ΚΑΡΑΓΙΑΝΝΗ